La setmana que ve el cinema infantil protagonitza la programació de Nadal organitzada pel departament de Joventut
30 de desembre 2021

La programació infantil de Nadal continua la setmana que ve amb la projecció de la pel·lícula _Mina y el mundo de los sueños_ (2020) el 3 de gener en el Casal Jove, i _Zog i els doctors voladors_ el dimarts, 4 de gener, en el Centre Cultural Mario Monreal. Estes activitats estan organitzades pel departament de Joventut i Infància de l'Ajuntament de Sagunt i totes dos pel·lícules tindran lloc a les 11.30 hores. L'entrada és gratuïta i les invitacions es poden aconseguir a través d'este [enllaç](https://www.servientradas.com/index.html).

![](/media/2lvkx3lb/c-mina.jpg?width=159&height=214&mode=max)Respecte a la pel·lícula _Mina y el mundo de los sueños_, esta tracta de la vida de Mina, la qual fa un tomb quan la nova nóvia del seu pare, Helena, i la seua filla Jenny, amb la qual no té una bona relació, es muden a la seua casa. Una nit, Mina descobrix el món dels somnis, on hi ha uns constructors que s'encarreguen de crear-los. Mina comença a manipular els somnis de Jenny però això comporta unes conseqüències terribles i Jenny es queda atrapada sense poder despertar. Mina ha d'entrar al món dels somnis per a enfrontar-se als somnis que ella ha creat i així salvar Jenny i la seua nova família.

![](/media/majnwpz0/c-zog.jpg?width=160&height=220&mode=max)

D'altra banda, la projecció _Zog i els doctors voladors_, es basa en el fet que el drac Zog, junt a la princesa Pearl i Sir Gadabout, s'eleven pel cel curant tot tipus de criatures de les seues malalties. Però quan el mal temps els obliga a aterrar a palau, Pearl és tancada pel seu oncle, el rei.

Durant les projeccions es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. A més, també serà obligatori que els adults ensenyen el passaport covid acompanyat del DNI a l'inici de cada funció.

*   [](http://www.facebook.com/sharer.php?u=https://aytosagunto.es/va/actualitat/la-setmana-que-ve-el-cinema-infantil-protagonitza-la-programacio-de-nadal-organitzada-pel-departament-de-joventut/ "Facebook")
*   [](http://twitter.com/share?url=https://aytosagunto.es/va/actualitat/la-setmana-que-ve-el-cinema-infantil-protagonitza-la-programacio-de-nadal-organitzada-pel-departament-de-joventut/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-setmana-que-ve-el-cinema-infantil-protagonitza-la-programacio-de-nadal-organitzada-pel-departament-de-joventut/ "Linked In")
*   [](mailto:?body=https://aytosagunto.es/va/actualitat/la-setmana-que-ve-el-cinema-infantil-protagonitza-la-programacio-de-nadal-organitzada-pel-departament-de-joventut/)